open-index/open-wikipedia-markdown huggingface dataset:
Seprakauppa

**Seprakauppa** oli Suomen etelärannikon ja Viron pohjoisrannikon asukkaiden Suomenlahden yli käymää, tavaranvaihtoon perustunutta kauppaa, jonka pääartikkeleina olivat suomalaisten suolasilakka ja virolaisten vilja, etenkin ruis. Ainakin 700 vuotta jatkunut seprakauppa hiipui toiseen maailmansotaan mennessä.

Sepra-sana on ilmeisesti balttilainen laina ( 'seura, ammattikunta'), ja se viittaa yhdessä, "seurassa", tehtyyn työhön. *Sepra*-käsite tunnetaan Suomessa Suomenlahden rannikolta aina Savon korkeudelle asti.

Seprakaupoissa osapuolet vaihtoivat keskenään ylijäämäänsä, jolloin molemmat pääsivät voitolle. Suomessa kalasaaliit olivat yli oman tarpeen hyvien kalavesien ja suojaisan saariston ansiosta ja vastaavasti Viron puolella oli viljelyyn sopivaa maata ja viljasadot omaa tarvetta suuremmat. Vaihtosuhde vaihteli ajan mittaan, mutta yleensä yhdellä silakkatynnyrillä sai kaksi–kolme tynnyriä rukiita.

Suomenlahden ulkosaarista varsinkin Tytärsaarella ja Suursaarella oltiin aktiivisia seprakaupassa. Suomen rannikolla seprakauppaa harjoitettiin epäyhtenäisellä alueella Sipoon saaristosta Koivistoon ulottuneella kaistalla.

## Katso myös

* Suomen ja Viron suhteet

## Lähteet
* 
* Seprakauppa maailman muutoksissa – Raimo Päiviön väitöstiedote, Turun yliopisto 2009.
### Viitteet

## Aiheesta muualla
* Saarelaisten "silakka-vierailut" Viroon, Suomen Kuvalehti, 16.10.1937, nro 42, s. 30, Kansalliskirjaston digitaaliset aineistot
*Klamilassa rakennettiin kulttuurisiltaa Suomenlahden yli
*Sepramarkkinat jatkavat satoja vuosia vanhaa perinnettä
The Michael Jackson Mix

**The Michael Jackson Mix** on yhdysvaltalaisen laulajan Michael Jacksonin ensimmäinen remix-albumi. Se julkaistiin lokakuussa 1987. Albumi sisältää lukuisia Jacksonin omia sekä hänen yhtyeensä The Jackson 5 kappaleita jatkuvaksi soitoksi miksattuna.

## Kappaleet
Kemin kaupunginorkesteri

**Kemin kaupunginorkesteri** on Kemissä toimiva kunnallinen sinfoniaorkesteri.

Kemin orkesteritoiminta alkoi vuonna 1930, jolloin perustettiin 20-jäseninen Kemin Soitannollinen Seura. Orkesterin nimilyhenteeksi vakiintui pian KSS. Kaksi vuotta myöhemmin käynnistettiin lisäksi seuran orkesterikoulu, mikä merkitsi musiikkiopistotoiminnan alkua Kemissä. Orkesteri oli aluksi pääasiassa harrastajamuusikoista koostunut pieni jousiyhtye. Orkesterin voidaan katsoa kunnallistetun vuonna 1966, kun kaupunki perusti musiikinjohtajan viran, jonka tehtävänä oli kaupunginorkesterin muodostaminen KSS:n pohjalta ja kunnallisen musiikkiopiston perustaminen. Vuotta myöhemmin, syksyllä 1967 käynnistyikin sekä kaupunginorkesterin että kunnallisen Länsi-Pohjan musiikkiopiston toiminta. Laajenevan musiikkiopiston opettajien ja edistyneimpien opiskelijoiden parista orkesteri sai lisää soittajamateriaalia ja se kasvoi 1980-luvulla 30–40 soittajan vahvuiseksi. 

Syksyllä 1983 perustettiin Kemin, Keminmaan, Simon, Tervolan ja Tornion yhteisenä hankkeena kaupunginorkesterin yhteyteen Länsi-Pohjan jousikvartetti. Kvartetin kotipaikkana on orkesterin tavoin Kemin kaupunki, mutta sen toiminta-alueena ovat kaikki kuntayhtymän viisi kuntaa. Kvartetin perustamisen tavoitteina olivat jousisoitinten koulutuksen tehostaminen sekä kamarimusiikin edistäminen Kemi-Tornion seutukunnassa. Kvartetin jäsenet toimivat soitinryhmiensä äänenjohtajina Kemin kaupunginorkesterissa.

Nykyisin kaupunginorkesterin kokoonpano käsittää suurimmillaan 50–55 muusikkoa, joista jousikvartetin jäsenet ovat päätoimisia. Orkesterin kotisalina oli aiemmin Kemin Työväentalon juhlasali, mutta nykyisin konsertteja järjestetään yleensä joko Sauvon juhlasalissa (500 paikkaa), Kemin kirkossa (700 paikkaa) tai Tervahallissa (1200 paikkaa).

Kaupunginorkesteri esittää hyvin joustavilla kokoonpanoilla monipuolista musiikillista ohjelmistoa. Vuosittain ohjelmaan ovat kuuluneet monet uuden suomalaisen musiikin kantaesitykset. Orkesteri tekee yhteistyötä paikallisten kuorojen ja teatterin kanssa. Jousikvartetilla on vuosittain noin neljäkymmentä omaa esiintymistä, jotka ovat kamarimusiikki- ja koululaiskonsertteja sekä soittamista erilaisissa juhlatilaisuuksissa.

Vuosina 2009-2014 taiteellisena johtajana on toiminut Jukka Myllys ja musiikinjohtajana Sanna Moilanen. Nykyinen musiikinjohtaja on Katariina Kummala. Vuodesta 2016 taiteellinen johtaja on Erkki Lasonpalo.

## Lähteet
*
*

### Viitteet

## Aiheesta muualla
* http://www.kemi.fi/palvelut/kulttuuripalvelut/kemin-kaupunginorkesteri/ 

----
Straight Forward – The Best of Beats and Styles

__NOTOC__
**Straight Forward – The Best of Beats and Styles** on Beats and Stylesin kokoelma-albumi vuodelta 2008.

## Kappaleet

## Arvostelut
* Dome.fi: 

## Lähteet

## Aiheesta muualla
* Best of Beats and Styles discogs.com -sivustolla
Pörsänmäki

**Pörsänmäki** on Iisalmen kaupunkiin kuuluva kylä noin 30 kilometriä kaupungin keskustasta lounaaseen. Ennen Iisalmen maalaiskunnan ja Iisalmen kaupungin kuntaliitosta vuonna 1970 Pörsänmäen kylä oli osa Iisalmen maalaiskuntaa. 

Pörsänmäen postinumero on 74550.

Pörsänmäen kylän lähellä sijaitsee Pörsänjärvi (myös Pörsäjärvi ja lyhyemmin Pörsä), joka tuli tunnetuksi kertojaminän haaveksivasta uisteluretkestä Jaakko Tepon kappaleessa "Pamela" (1984). 

Pörsänmäki oli keskeisiä kuvauspaikkoja Eino Säisän romaaneihin perustuvassa Yleisradion draamasarjassa *[[Kukkivat roudan maat]]* (1981).

## Katso myös
*Pörsänmäen työväentalo

## Lähteet

## Aiheesta muualla
* Pörsänmäen blogi
Act a Fool

**Act a Fool** voi tarkoittaa seuraavia asioita:
* *[[Act a Fool (albumi)|Act a Fool]]*, King Teen albumi vuodelta 1988
* ''Act a Fool, Ludacrisin single vuodelta 2003 
* ”Act a Fool”, Lil Jonin kappale vuodelta 2006
Reaktiivinen niveltulehdus

**Reaktiivinen niveltulehdus** on sairastetun bakteeri-infektion laukaisema artriitti eli steriili niveltulehdus, jonka laukaisee  muualla kuin nivelessä oleva tulehdusprosessi. Yleensä se paranee muutamien kuukausien sisällä. On kuitenkin mahdollista, että sairaus pitkittyy tai uusiutuu. Jos potilaalle kehittyy niveltulehduksen lisäksi sidekalvon- ja virtsaputkentulehdus, puhutaan Reiterin taudista. Reaktiivinen niveltulehdus on yleisintä nuorilla aikuisilla. Vuosittain siihen sairastuu Suomessa tuhatkunta ihmistä.

Sairauden kuvasi Hans Conrad Julius Reiter. 

Klamydia on yleinen reaktiivisen niveltulehduksen laukaiseva sairaus. Siihen voivat johtaa myös salmonella-, kampylo- ja yersiniabakteerien aiheuttamat suolistotulehdukset. Erityisesti yersinian kohdalla laukaiseva tulehdus voi olla varsin vähäoireinen.
Kroonisissa tapauksissa aiheuttajan on epäilty säilyvän imusolmukkeissa ja limakalvoilla (suolisto, vatsa).

## Hoito
Päätavoitteena hoidossa on tunnistaa ja poistaa infektiosairauden lähde sopivalla antibiootilla, jos sairaus on vielä läsnä. Muuten hoito on oireenmukaista. Kipulääkkeitä ja erityisesti tulehduskipulääkkeitä, steroideja, immunosuppressantteja ja jopa biologisia hoitoja, kuten TNF-salpaushoitoa, voidaan tarvita potilailla, joilla on vaikeita reaktiivisen niveltulehduksen oireita, jotka eivät anna hoitovastetta millään muulla hoidolla.

## Kuuluisuuksia
* On arveltu, että Italiassa syntynyt tutkimusmatkailija Kristoffer Kolumbus kärsi Reiterin niveltulehduksesta ja kuoli sydänkohtauksen aiheuttamaan tilaan.
* Skotlantilainen jalkapalloilija Ian Murray kärsi Reiterin niveltulehdusta.

## Aiheesta muualla
* Reaktiivinen niveltulehdus - terveyskirjasto.

## Lähteet
Dangerous Remix

**Dangerous Remix** (myös **Dangerous – The Remix Collection**) on yhdysvaltalaisen laulajan Michael Jacksonin toinen remix-albumi. Se julkaistiin 9. syyskuuta 1993. Albumi sisältää vuoden 1991 studioalbumin Dangerous uudelleenmiksattuja kappaleita. Dangerous Remix on erittäin harvinainen, sillä se julkaistiin vain Japanissa.

## Kappaleet

## Lähteet
Kristiina Puukko

**Kristiina Puukko** (s. 1976 Helsinki) on suomalainen näyttelijä ja tapahtumatuottaja. Hän esitti pääosaa elokuvassa *[[Pystyssä]]* ja on esiintynyt myös muun muassa televisiosarjassa *[[Salatut elämät]]*, jossa hän esitti hotellikriitikko Hilla Virrankoskea syksyllä 2009. Koulutukseltaan Puukko on ammattikorkeakoulu Stadiasta valmistunut teatteri-ilmaisun ohjaaja.

Puukko on näytellyt muun muassa Kellariteatterissa, improvisaatioryhmä Avokelassa, Vaasan ylioppilasteatterissa, Oranssin Reipas Irma -teatteriryhmässä ja Profiiliteatterissa.

Hän on myös tankotanssija ja tankotanssiopettaja sekä burleskitaiteilija ja drag king.

Puukko on järjestänyt L-World-klubia naisille Dtm:ssä vuodesta 2006. Hän on toiminut myös Helsinki Priden koordinaattorina.

Puukko oli Vihreiden ehdokkaana Helsingissä kunnallisvaaleissa 2008 ja valittiin varavaltuutetuksi.

## Filmografia

### Televisio
**[[Salatut elämät]]* – Hilla Virrankoski (2009)
**[[Virta (televisiosarja)|Virta]]* – hoitaja (2010)
**[[Pirjo (televisiosarja)|Pirjo]]* – Kuura (2020)

### Pitkät elokuvat
**[[Pystyssä]]* – Iiris (2011)

### Lyhytelokuvat
**Heikoilla jäillä* (2000)
**Valon varjossa* (2003)
**Juoksuhiekkaa* (2003)
**Elisa* (2003)
**Ikävä* (2004)
**Aina on jotain* (2004)

## Lähteet

## Aiheesta muualla
* 
*
Elaiussa Sebaste

**Elaiussa** ( tai *Elaioussa*; ), myöhemmin **Sebaste** (), usein *Elaiussa Sebaste*, oli antiikin roomalainen kaupunki Kilikiassa, Vähässä-Aasiassa. Sen arkeologinen alue sijaitsee Mersinin ja Silifken välisen valtatien varressa Kumkuyun kunnan alueella.

Elaiussa perustettiin 100-luvulla eaa. ja se kukoisti oliivinkasvatuksen ja myynnin ansiosta. Myös kaupungin nimi viittaa sen oliiveihin. Keisari Augustuksen ajalla Kappadokian kuningas Arkhelaos perusti uuden kaupungin Elaiussan lähelle ja nimesi sen Sebasteksi Augustuksen kunniaksi. Kaupunki menetti merkityksensä 500-luvulle tultaessa, kun läheinen Korykoksen kaupunki kukoisti. Elaiussa Sebaste hylättiin lopullisesti 800-luvulla.

Elaiussa sijaitsi ainakin osittain samannimisellä saarella, joka on nykyisin muuttunut niemeksi. Kaupungin rauniot ovat säilyneet hyvin. Rakennuslöytöihin lukeutuvat muun muassa roomalainen temppeli ja roomalainen teatteri.

## Lähteet

## Aiheesta muualla
Elaiussa

**Elaiussa** ( tai *Elaioussa*; ) voi viitata seuraaviin antiikin aikaisiin kaupunkeihin:

* Elaiussa, kaupunki Jooniassa
* Elaiussa eli Sebaste, kaupunki Kilikiassa
QR-algoritmi

**QR-algoritmi** on lineaarialgebrassa ominaisarvojen laskennassa käytetty algoritmi, eli menetelmä, jolla lasketaan matriisien ominaisarvoja. QR-algoritmin kehittivät samanaikaisesti 1961 John G.F. Francis (Englanti) ja Vera N. Kublanovskaya (Neuvostoliitto).  

QR-algoritmi perustuu QR-hajotelman muodostamien ortogonaalisen matriisin ja yläkolmiomatriisin kertomiseen päinvastaisessa järjestyksessä ja algoritmin soveltamiseen rekursiivisesti uuteen muodostuneeseen matriisiin, kunnes riittävän monen iteraatiokierrosten jälkeen ortogonaalinen matriisi lähestyy kohti ykkösmatriisia ja yläkolmiomatriisi matriisia, jonka diagonaalista voidaan lukea matriisin ominaisarvot.

## QR-algoritmin kuvaus
Olkoon *A* matriisi, josta halutaan laskea ominaisarvot, ja olkoon *A*0:=*A*. Iteraation askeleella *k* (alussa *k* = 0), hajotetaan *A**k* ortogonaalisen matriisin *Q**k* ja yläkolmiomatriisin *R**k* tuloksi ja muodostetaan *A**k*+1 = *R**k**Q**k*. 

: A_{k} \to Q_k R_k   
: R_k Q_k \to A_{k+1} 

Huomaa että
: A_{k+1} = R_k Q_k = Q_k^T Q_k R_k Q_k = Q_k^T A_k Q_k = Q_k^{-1} A_k Q_k, 

joten kaikki *A**k*:t ovat similaarisia matriiseja ja siten niillä on samat ominaisarvot. Algoritmi on numeraalisesti stabiili, koska se perustuu ortogonaalisiin similaarisuusmuunnoksiin.

Riittävän monen iteraatiokierroksen jälkeen matriisi *A**k* supistuu kolmiomatriisiksi, jolloin matriisin ominaisarvot voidaan lukea suoraan diagonaalista.
## Esimerkki
Olkoon
::
A=\begin{bmatrix}
5 & 2 \\
4 & 9 \end{bmatrix}

joka hajotetaan Givensin rotaation avulla ortogonaaliseksi matriisiksi Q ja yläkolmiomatriisiksi R.
::
A \to Q * R = \begin{bmatrix}
0,781 & -0,625 \\
0,625 & 0,781 \end{bmatrix}

\begin{bmatrix}
6,403 & 7,184 \\
0,000 & 5,778 \end{bmatrix}


Ensimmäinen iteraatiokierros
::
A_1=R*Q = \begin{bmatrix}
6,403 & 7,184 \\
0,000 & 5,778 \end{bmatrix}

\begin{bmatrix}
0,781 & -0,625 \\
0,625 & 0,781 \end{bmatrix}
=
\begin{bmatrix}
0,949 & 1,610 \\
3,610 & 4,512 \end{bmatrix}


Toinen iteraatiokierros
::
A_2=R*Q = \begin{bmatrix}
10,151 & 3,109 \\
0,000 & 3,645 \end{bmatrix}

\begin{bmatrix}
0,935 & -0,356 \\
0,356 & 0,935 \end{bmatrix}
=
\begin{bmatrix}
10,593 &-0,704 \\
1,296 & 3,407 \end{bmatrix}


Lopulta 10 iteraatiokierroksen jälkeen...
::
A_{10} =R*Q = \begin{bmatrix}
10,464 &-1,999 \\
0,000 & 3,536 \end{bmatrix}

\begin{bmatrix}
1,000 & 0,000 \\
0,000 & 1,000 \end{bmatrix}
=
\begin{bmatrix}
10,464 &-2,000 \\
0,000 & 3,536 \end{bmatrix}


## Lähteet

## Aiheesta muualla
* Prof. Peter Olver's notes on orthogonal bases and the workings of the QR algorithm
* Module for the QR Method
Helsingin Latu

**Helsingin Latu** on helsinkiläinen urheiluseura. Se on Suomen Ladun vanhin ja suurin paikallisyhdistys.

Helsingin Latu täytti 80 vuotta vuonna 2020. Helsingin Ladun uusi nimi on 25.6.2020 alkaen Helsingin Latu ja Polku ry.

## Historia
Helsingin Latu perustettiin 17.12.1940 Vanhalla Ylioppilastalolla. 

## Toiminta
Helsingin Latu on ympäri vuoden toimiva luonto-, kunto- ja terveysliikuntayhteisö. Se toimii retkeilyn, vaelluksen ja luonnossa liikkumisen edistäjänä ja asiantuntijana.  

Helsingin Ladun tavoitteena on retkeilyharrastuksen ylläpitäminen ja uusien harrastajien ohjaaminen lajin pariin. Ohjattuja retkiä järjestetään kaikkina vuodenaikoina. Helsingin Latu ohjaa pääkaupunkiseutulaisia lähiretkeilyyn ja hyödyntämään oman asuinkuntansa ja lähialueiden retkeilykohteita. Retkiä tehdään mm. kävellen, pyöräillen, meloen, hiihtäen ja lumikenkäillen. Vaakkoin eräkämppä Nuuksiossa ja Maunulan ulkoilumaja Helsingin keskuspuistossa toimivat retkien tukikohtina ympäri vuoden.  

Helsingin Ladussa on noin 8&nbsp;000 jäsentä. 

## Maunulan maja, Vaakkoin eräkämppä ja Rastilan talviuintipaikka
Helsingin Latu ylläpitää Maunulan ulkoilumajaa Keskuspuistossa , Vaakkoin eräkämppää Nuuksiossa  ja Rastilan talviuintipaikkaa Vuosaaressa. 

## Lähteet

## Aiheesta muualla
* Helsingin Ladun kotisivu
* Helsingin Ladun Facebook -sivut
Artralgia

**Artralgia** tarkoittaa nivelkipua. Termi itsessään ei siten ota kantaa kivun aiheuttajaan. Artralgiaa voivat aiheuttaa eri sairaudet, mutta se voi myös olla esimerkiksi lääkkeen sivuvaikutus. Sairauksista esimerkiksi nivelrikko, nivelreuma, selkärankareuma tai nivelpsoriasis voi olla artralgian taustalla. Ikääntyneillä artralgia liittyy monessa tapauksessa nivelten kulumiseen iän myötä.

Nivelkipu ja nivelkulumat ovat naisilla yleisempiä kuin miehillä. 

Artralgia ja myalgia (lihaskipu) ovat yleisiä mirtatsapiinin (erään masennuslääkkeen) sivuvaikutuksia.

## Lähteet
HK Rjazan

**HK Rjazan** () on venäläinen jääkiekkojoukkue maan länsiosasta Rjazanista, Rjazanin alueelta. Seura pelaa tällä hetkellä maan toiseksi korkeimmalla sarjatasolla Vysšaja Ligassa, sen läntisessä divisioonassa.

## Historia
### Neuvostoajasta hiipumiseen
Rjazanissa on pelattu vuodesta 1949 lähtien paikallisia jääkiekkoturnauksia. Paikallisten joukkueiden menestyttyä Venäjän neuvostotasavallan sisäisissä turnauksissa Rjazanille annettiin paikka yhdelle joukkueelle Vtoraja Ligaan, mitä varten perustettiin nykyinen seura vuonna 1955.

Vtoraja Ligastasta Rjazanin joukkue, tuolloin nimellä *Himik Rjazan*, nousi vuonna 1964 kahdeksi kaudeksi Pervaja Ligaan. Seuran nimi vaihtui useasti, ja vuonna 1970 seuran noustessa jälleen Pervaja Ligaan, oli sen nimi *Stankostroitel Rjazan* jo sen historian viides. Stankostroitel Rjazan nousi vuonna 1982 Neuvostoliiton pääsarjaan, jossa seura pelasi keskitasolla aina maan kaatumiseen 1991 saakka, jatkoi uudella nimellä *Vjatiš Rjazan* ssa 1991–1992.

Vuonna 1992 perustettiin uusi Venäjän toinen sarjataso Vysšaja Liga, johon Vjatiš Rjazan liittyi heti ja oli liigan kärkikastia. Seura oli kuitenkin kärsinyt vakavista rahoitusongelmista Neuvostoliiton kaatumisen jälkeen, ja lopulta sen toiminta ajettiin alas kauden 1993–1994 päätteeksi runkosarjavoitosta huolimatta.

### Toiminnan elvytys

Vuonna 1997 Vjatiš Rjazanin toiminta elvytettiin uudelleen ja sponsorit lupasivat lähitulevaisuudessa rakennuttaa uuden jäähallin, joka oikeuttaisi ylempään liigapaikkaan. Vjatiš Rjazan liittyi Pervaja Ligaan ja vuonna 2000 seuran toiminta jaettiin kahteen joukkueeseen, Vjatiš Rjazaniin ja *HK Rjazaniin*, jotka molemmat osallistuivat samaan sarjaan. Vjatiš Rjazan yhdistettiin kuitenkin HK Rjazaniin vain neljän ottelun jälkeen. Uusi jäähalli valmistui vuonna 2005 ja kaksi vuotta myöhemmin HK Rjazan voitti liigan mestaruuden ja nousi Vysšaja Ligaan.

## Joukkue kaudella 2025–2026

### Valmennus & Joukkueenjohto
* **Päävalmentaja:** Valērijs Kuļibaba 
* **Apuvalmentaja:** Igor Gavrilov 
* **Maalivahtivalmentaja:** Jevgeni Jegrašin 
* **Videovalmentaja:** Rinat Šigapov 
* **Fysiikkavalmentaja:** Gleb Platonov 
* **Huoltopäällikkö:** Aleksandr Gorbunov 
* **Puheenjohtaja:** Oleg Smirnov 
* **Varapuheenjohtaja:** Roman Godes 
* **Toimitusjohtaja:** Ivan Petšnikov 
* **Urheilutoimenjohtaja:** Vjatšeslav Uvajev 
* **Joukkueenjohtaja:** Oleg Ignatov 

*Lähde: EliteProspects*

## Lähteet

## Aiheesta muualla
*Seuran kotisivut
Hittejä ja hukkuneita helmiä

**Hittejä ja hukkuneita helmiä** on suomalaismuusikko Heikki Helan kokoelma-albumi vuodelta 2007. Kokoelma sisältää kappaleita Helan sooloalbumeilta mutta myös uusia kappaleita. Speedy Saarinen on miksannut uudelleen pari kappaletta, "Kaikista kaikkein" ja "Rakastatko vielä kun on ilta".

## Kappaleet
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
*
Unensieppaaja (täsmennyssivu)

**Unensieppaaja**, voi viitata seuraaviin asioihin:

* Unensieppaaja, Stephen Kingin kirjoittama romaani
* Unisieppari, intiaanikansoilta lähtöisin oleva käsin tehty esine
* Unensieppaaja (elokuva), Stephen Kingin kirjoittamaan romaaniin perustuva elokuva
STS-129

**STS-129/ULF3** (ISS Utilization and Logistics Flight - 3) oli avaruussukkulalento Kansainväliselle avaruusasemalle (ISS). Se oli avaruussukkula Atlantiksen 31. lento.

Lento laukaistiin matkaan 16. marraskuuta 2009 kello 21.28 Suomen aikaa. Atlantis telakoitui Kansainväliseen avaruusasemaan 18. marraskuuta. Atlantis laskeutui Kennedyn avaruuskeskukseen Floridaan 27. marraskuuta 2009 kello 16.44 Suomen aikaa.

Atlantiksen pääasiallisena tehtävänä oli kuljettaa varaosia avaruusaseman ulkopuolelle runko-osan ympärille kiinnitettäväksi. Sukkulan mukana oli yli 13 tonnia varaosia. Yksitoistapäiväisellä lennolla suoritettiin kolme avaruuskävelyä.

Sukkulan rahtitilassa oli ensilennollaan kaksi suurikokoista paineistamatonta ExPRESS Logistics Carrier kuljetusalustaa (ELC1 ja ELC2), joihin on sijoitettu kaksi varagyroskooppia, kaksi typpitankkia, kaksi pumppumoduulia, ammoniakkitankki, avaruusaseman robottikäsivarren liikuntamekanismi, Canadarm2:n umbilikaali ja korkeapaineinen kaasutankki. ELC2:ssa on myös avaruuden olosuhteiden vaikutuksia selvittävä MISSE-7 -materiaalikoe. Atlantis kuljetti asemalle myös tietoliikennelaitteita.

Atlantiksen lennon päätyttyä sukkulaohjelmassa on jäljellä enää viisi lentoa.

Nasa järjesti ensimmäistä kertaa reaaliaikaisen sukkulan laukaisun twitter-kokoontumisen Kennedyn avaruuskeskuksessa.

## Miehistö

## Tilastoja

*160. Yhdysvaltain miehitetty avaruuslento
*129. sukkulalento STS-1:n jälkeen
*31. Atlantiksen lento
*104. avaruussukkula Challengerin onnettomuuden jälkeinen lento
*16. avaruussukkula Columbian onnettomuuden jälkeinen lento
*31. avaruussukkulalento Kansainväliselle avaruusasemalle

## Lähteet

## Aiheesta muualla

* Nasan STS-129 kotisivu
* Nasan STS-129:n lehdistöpaketti  (7 Mt pdf)
* Nasan avaruussukkulasivu
* CBS News Coverage of STS-129: Status Report 
* STS-129:n laukaisu – Nasan YouTube video (2:33 min, public domain)
Prefontaine – kiitävät sekunnit

**Prefontaine – kiitävät sekunnit** on yhdysvaltalainen elokuva vuodelta 1997. Se kertoo kestävyysjuoksija Steve Prefontainesta. Pääosaa elokuvassa näytteli Jared Leto.  Elokuvan käsikirjoituksen tekivät Steve James sekä Eugene Corr ja sen ohjasi Steve James. Muun muassa Shannon Letolla on rooli elokuvassa.
CheyTac Intervention

**CheyTac Intervention** (tunnetaan myös nimellä **M200**) on yhdysvaltalaisen CheyTac LLC:n suunnittelema suurikaliiberinen pulttilukkotarkkuuskivääri. CheyTac Intervention suunniteltiin alun perin pehmeää kohdetta ammuttavaksi kivääriksi, jonka tulisi toimia myös pitkillä matkoilla. Aseen suunnittelussa käytettiin mallina The Windrunner XM-107 Tactical -tarkkuuskivääriä.
Kaksi valtakuntaa

**Kaksi valtakuntaa** on hengellinen fantasiaelokuva, joka kertoo kahden valtakunnan välisestä taistelusta: Vaaleinmaasta ja Harmaan valtakunnasta. Vaaleinmaa kuvastaa uskovien yhteisöä ja Harmaan valtakunta ihmisiä, jotka eivät usko Jumalaan.

## Juoni
Vaaleinmaan sotilas, Nilon (Juha Ihonen), joutuu Harmaan valtakuntaan vangiksi. Hänen kaksi ystäväänsä, Amelron (Antti Leivo) ja Unna (Aino-Maria Leivo), joutuvat vaikean valinnan eteen. Heidän on päätettävä onko rakkaus veljeä kohtaan tärkeämpi kuin uskollisuus Vaaleinmaata kohtaan. Lopulta he päättävät lähteä Harmaan valtakuntaan pelastamaan Nilonia. He kohtaavat matkallaan erilaisia ihmisiä, jotka tarvitsevat apua. Osa ihmisistä on ilkeitä ja pahin vihollinen löytyy lopulta omien joukosta.
Elokuvassa seurataan myös Harmaan valtakunnan sotilaan, Miilian (Elina Siltala), elämää. Hän on ollut urhea sotilas, mutta viime aikoina hän on alkanut miettiä elämän tarkoitusta. Taisteleminen itsessään ei enää kiinnosta, vaan siihen on löydyttävä joku merkitys. Hän on saanut käsiinsä Ison kirjan (Raamatun) ja lukee sitä salaa ystäviltään. 
Amelron ja Unna saavat lopulta Nilonin pelastettua ja samalla Vaaleinmaahan saadaan uusi asukas: Miilia.

## Taustaa
Elokuva on tehty täysin harrastelijapohjalta. Tekijöinä oli n. 70, pääasiassa nuoria 20-25-vuotiaita uskovaisia. Elokuvaa esitettiin elokuvateattereissa muutamilla isoimmilla paikkakunnilla Suomessa kymmenen esityksen voimin. Sittemmin elokuvaa on voinut katsoa DVD:ltä.

## Poimintoja mediasta

*Vahvuus löytyy raikkaasta asenteesta. Loppuarvosanaksi tuli: "Katsotaan tämä elokuva monta kertaa." / Vantaan Lauri*

*Filmi pystyy välittämään sen innon ja antaumuksen, joka on kantanut vapaaehtoisia kuvausjakson ajan. Projektin läpiviemiseen ja suuren joukon mukaan saamiseen on tarvittu vahva kipinä. / Kotimaa 11.2.2005*

*Se, mikä aluksi näyttää teatterin tekemisen taitojen puutteelta, alkaa myöhemmin tuntua katsojaan vetoavalta nuorelta aitoudelta.  / Esse 24.2.2005*

*Pahin vihollinen löytyy omista ystävistä, ja ystävä vihollisen leiristä. Söpön symppiksen roolin saanut käännynnäinen Miilia on ollut armoton taistelija, mutta hän on alkanut miettiä elämän tarkoitusta lukiessaan Raamattua salaa. Puolitoistatuntinen sisältää hengellisiä opetuksia. / Kirkko ja Kaupunki 9.2.2005*

*Kristilliselle kentälle Kahta valtakuntaa on vaikea asemoida. Kristillismoralistinen maailmallisuuden ja hyveellisen elämän jyrkkä erottelu viittaa evankeliseen suuntaan, palkinnot hyvästä elämästä vapaisiin suuntiin ja puhe epäjumalista viidesläisyyteen, mutta toisaalta elokuvan sanomana on tarjota armoa jokaiselle. / Vantaan Lauri*

http://www.kristitty.net/arvostelut/61-kaksi-valtakuntaa
Hellberg

**Hellberg** on muun muassa seuraavien henkilöiden sukunimi:

* Björn Hellberg (s. 1944), ruotsalainen toimittaja, juontaja ja kirjailija
* Elias Hellberg (1899–1956), suomalainen radiotehtailija
* Elise Hellberg (1861–1927), suomalainen oopperalaulaja ja laulunopettaja
* Göran Hellberg (1937–2021), Suomen ensimmäinen kisapappi
* Hans-Eric Hellberg (1927–2016), ruotsalainen lasten- ja nuortenkirjailija
* Helle Hellberg (1884–1980), suomenruotsalainen kirjailija
* Håkan Hellberg (s. 1930), lääkäri, toimittaja
* Juho Hellberg (1864–1933), suomalainen tehtailija, kirjapainonomistaja ja varhaisen työväenliikkeen aktiivi
* Klaus Hellberg (s. 1945), suomalainen SDP:n ent. kansanedustaja
* Magnus Hellberg (s. 1991), ruotsalainen jääkiekkomaalivahti
* Raul Hellberg (1900–1985), suomalainen kilpapyöräilijä ja liikemies, kauppaneuvos
* Rudolf Hellberg (1909–1969), suomalainen yrittäjä ja yritysjohtaja, kauppaneuvos, Raul Hellbergin veli.

Seuraavat henkilöt tunnetaan paremmin muulla nimellä, mutta heidänkin nimensä on ollut Hellberg:

* Lauri Harvila (alk. Hellberg, 1901–1991), suomalainen eversti ja tykistörykmentin komentaja
* Rakel Wihuri (o.s. Hellberg, 1905–1987), suomalainen kauppaneuvos ja kulttuurin tukija, Raul ja Rudolf Hellbergin sisar 
* Anna-Lisa Fahler (myöhemmin Hellberg, sittemmin Smeds, 1915–2005), Miss Suomi 1934.

## Kuvitteellisia Hellbergejä
* E. Hellberg, rakennusmies, kansanedustaja ja punakaartin päällikkö Väinö Linnan kirjassa ''Täällä Pohjantähden alla''
Raskaushepatoosi

**Raskaushepatoosi** on raskauden aikana kehittyvä maksan toimintahäiriö, jonka syytä ei tunneta. Se ilmenee kohonneina maksa-arvoina ja kutinana. Jopa joka toinen raskaushepatoosiin sairastunut nainen sairastuu siihen toisenkin raskautensa aikana. Sairastettu raskaushepatoosi kohottaa jonkin verran ainakin sappikivitaudin riskiä. 

Prosentti raskaana olevista kärsii raskaushepatoosista. Tavallisesti maksan häiriö puhkeaa 30. raskausviikon jälkeen.

## Lähteet
* Terveyskirjasto.fi: Raskaushepatoosi
Wendy’s

**Wendy’s** on Yhdysvalloissa perustettu pikaruokaketju. Dave Thomas avasi sen ensimmäisen ravintolan 15. marraskuuta 1969 Columbukseen, Ohioon. Hän nimesi ravintolan neljännen lapsensa Melinda Lou ”Wendy” Morsen mukaan.

Wendy’s on levinnyt Yhdysvalloista useisiin muihin maihin, ei kuitenkaan Suomeen.

Ketjun omistaa Wendy’s/Arby’s Group.

Wendy’sissä myydään muun muassa hampurilaisia, ranskalaisia perunoita ja Frosty-pehmistä.

## Kuvia

Tiedosto:Wendy's flagship restaurant (Dublin, Ohio).jpg|Wendy’s-ketjun lippulaivaravintola Dublinissa. Ohiossa
Tiedosto:Wendy's in Bilton, Kingston upon Hull Apr24 Interior Dining Area.jpg|Wendy’s-ketjun sisätiloissa Kingston upon Hullissa
Tiedosto:A Dave's double at Wendy's in Stratford (51657183734).jpg|Wendy’s ateria
Tiedosto:Krabby Patty Meal - Wendy's 2024.jpg|Wendy’s ateria pehmiksen kanssa


## Lähteet

## Aiheesta muualla

* Viralliset sivut
Viljelykierto

**Viljelykierto** eli **vuoroviljely** on maanviljelyä, jossa samalla pellolla viljeltävä kasvi vaihtuu peräkkäisinä vuosina. Tarkoituksena on välttää haitat, joita aiheutuu saman kasvilajin viljelystä samalla paikalla. Viljelykierrossa vältetään maan väsyminen ja tuholaisten pesiytyminen, se vähentää rikkakasveja ja kasvinsuojeluongelmia, sekä pitää maan ravinnevarannot tasapainoisena. Luomuviljelyssä kierto on keskeinen tekijä maan ravinteisuuden ja rakenteen ylläpitäjänä. Hyvään kiertoon kuuluu nurmkasveja, viljoja ja juurikasveja. Viljelykiertoa on käytetty jo vuosisatoja ja sen vaikutuksia satoon on tutkittu kauan.

## Historia
Vuoroviljely on vanha tapa, jota on käytetty mm. Andeilla 600–1000 jaa. Suomessa vuoroviljely oli osa perinteistä maataloutta ja uusia viljelykierron muotoja otettiin käyttöön 1800-luvulla, mikä osaltaan paransi esimerkiksi karjatalouden tuottavuutta ja muutti viljelyn suuntaa. Nykyään vuoroviljelyä opetetaan viljelijöille erityisesti kehitysmaissa maan hedelmällisyyden lisäämiseksi ja olojen parantamiseksi. 

## Viljelykierron toteuttaminen
Viljelyalueella kasvatettavien kasvien sijaintia vaihdetaan eri vuosina. Osa pellosta saattaa olla kesantona, osalla voidaan kasvattaa herneitä ja kolmannella osalla esimerkiksi porkkanaa. Seuraavana vuonna viljelykasvien sijaintia vaihdettaessa voidaan kesantona levänneelle alueelle kylvää hernettä, joka juuristonsa typensitojabakteereja sisältävien nystyröiden avulla lannoittaa maata, hernettä kasvaneelle alueelle kylvää porkkanaa ja porkkanapelto jättää kesannolle. Luontaisen, joskin pienimuotoisen lannoituksen lisäksi vuoroviljelyn etuna on se, että edellisvuonna maaperään jääneet tiettyyn kasviin erikoistuneet tuhohyönteiset eivät löydä välittömästä ympäristöstään ravintokasviaan jolloin tuhot jäävät pienemmiksi.

## Lähteet

## Aiheesta muualla

* 
*
Morgan Lily

**Morgan Lily Jane Gross** eli **Morgan Lily** (s. 11. huhtikuuta 2000 Santa Monica, Kalifornia) on yhdysvaltalainen näyttelijä ja malli. Hän aloitti varhain uran mallina. Sittemmin hän on esiintynyt rooleissa elokuvissa *[[Ihmeellinen Henry Poole]]* (Millie Stupek, 2008), *[[Jätä se!]]* (2009) ja *[[2012 (elokuva)|2012]]* (2009). Morgan Lily kuuluu kolmilapsiseen perheeseen, jonka isä on taikuri ja vatsastapuhuja Andy Gross. Morgan Lilyn vanhempi sisko on malli Riley Jane ja vanhempi veli näyttelijä Jordan David.

## Filmografia
* *[[Joe Bell]]*, Marcie (2020)
* *[[Juveniles]]*, Corie (2018)
* *[[Cooties]]*, Tamra (2014)
* *[[X-Men: Days of Future Past]]*, nuori Raven (2014)
* *[[Love’s Everlasting Courage]]*, Missie Davis (2011)
* *[[X-Men: First Class]]*, nuori Raven (2011)
* *[[Flipped]]*, nuori Juli (2010)
* *[[2012 (elokuva)|2012]]*,	Lilly Curtis (2009)
* *[[Ihmeellinen Henry Poole]]*, Millie Stupek (*Henry Poole Is Here*, 2008)
Lähde: 

## Lähteet

## Aiheesta muualla
*
Camille Guérin

**Jean-Marie Camille Guérin** (22. joulukuuta 1872 Poitiers, Ranska – 9. kesäkuuta 1961 Pariisi, Ranska) oli ranskalainen eläinlääkäri, mikrobiologi ja immunologi, joka yhdessä Albert Calmetten kanssa kehitti tuberkuloosilta suojaavan Bacillus Calmette-Guérin -rokotteen.

Guérinin isä kuoli tuberkuloosiin 1882. Hän opiskeli eläinlääketiedettä École Nationale Vétérinaire d'Alfortissa, työskennellen samalla eläinlääkäri ja mikrobiologi Edmond Nocardin (1850–1903) apulaisena. Hän valmistui Alfortista eläinlääkäriksi vuonna 1896.

Vuonna 1897 hän aloitti työt Pasteur-instituutin verkostoon kuuluvassa, vasta perusteilla olevassa Institut Pasteur de Lille:ssä, jossa työskenteli ensin teknikkona auttaen laitoksen johtajaa, ranskalaista mikrobiologia ja immunologia Albert Calmettea tämän pyrkimyksissä kehittää vastamyrkky käärmeenpuremaan ja rokote isorokkoon. Guérin onnistui merkittävästi parantamaan isorokkorokotteen valmistusmenetelmää, käyttäen väli-isäntinä kaniineja. Hän kehitti myös tavan rokotteen jäämävirulenssin mittaamiseksi, mistä hän sai Ranskan lääketieteen akatemialta tunnustukseksi kultamitalin vuonna 1905. 

Guérinin nimitettiin laboratorionjohtajaksi vuonna 1900 ja vuosina 1905–1915 hän keskittyi tuberkuloosin tutkimiseen, tehden läheistä yhteistyötä Calmetten kanssa. Sotavuosina 1914–1918 Lille oli saksalaisten miehittämä, mikä haittasi tutkimustyötä. Viimeisenä sotavuonna 1918 myös Guérinin vaimo menehtyi turberkuloosin aiheuttamaan aivokalvontulehdukseen. 

Sodan jälkeen Guérin ja Calmette kehittivät edelleen tapoja heikentää nautatuberkuloosibakteeria (*Mycobacterium bovis*) käyttäen perättäisiä viljelmän siirtoja. Sodasta ja Lillen miehityksestä huolimatta vuonna 1908 naudan tulehtuneesta utareesta otettua bakteerikanta oli kuitenkin pidetty hengissä, tutkijoiden siirrettyä sitä kolmen viikoin välein glyseroidun naudan sapen ja perunan muodostamassa elatusaineessa. Noin 30 siirron jälkeen he olivat huomanneet virulenssin alkaneen heikentyä. Noin 11 vuoden ja 230 siirron jälkeen vuonna 1919 kanta ei enää sairastuttanut marsuja, kaniineja tai hevosia. Tiettävästi Guérinin ehdotuksesta kanta nimettiin ensin "Sappibakteeri Calmette-Guériniksi" (*Bacille Bilie Calmette-Guerin*).

Calmetten ja Guérinin ilmoitettua vuonna 1920, että he olivat onnistuneet kesyttämään alun perin virulentin *M. bovis* -kantansa, ilmoitukseen suhtauduttiin epäillen. Mutta eläinkokeet todistivat tutkijoiden puolesta. Vuonna 1921 Benjamin Weill-Hallé -niminen lääkäri antoi Calmetten luvalla ensimmäisen rokotteen vastasyntyneelle lapselle, jonka äiti oli kuollut tuberkuloosiin. K 

Calmetten siirryttyä Pariisiin Guérin oli noussut vuonna 1919 Lillen yksikön johtajaksi. Vuonna 1928 myös Guérin muutti Pariisiin, Pasteur-instituutin tuberkuloosiosaston johtajaksi, ja hänen yhteistyönsä Calmetten kanssa jatkui jälkimmäisen kuolemaan asti vuonna 1933. Ennen kuolemaansa 1961 hän toimi monissa merkittävissä viroissa. Hänet valittiin lääketieteen akatemian puheenjohtajaksi vuodeksi 1951 ja hän vastaanotti vuonna 1955 Ranskan tiedeakatemialta Grand Prix -palkinnon. 

## Lähteet

## Aiheesta muualla
Massilia Sound System

**Massilia Sound System** on Marseillessa 1980-luvun alussa perustettu ranskalainen reggae-yhtye. Yhtye laulaa pääasiassa Ranskaksi ja Oksitaaniksi. He yhdistävät musiikissaan useita musiikkisuuntauksia rock-vivahteista ja hip-hopista erityyppisiin maailmanmusiikkeihin.

Lyriikoissa korostuvat Marseillen ja etelä-Ranskan alueiden kieli ja kulttuuri.

## Diskografia
* Rude et souple (demo-kasetti)
* Vive le PIIM (demo-kasetti)
* Parla Patois (1992)
* Chourmo (1993)
* Commando Fada (1995)
* On met le òai partout (live-albumi) 1996)
* Aïolliwood (1997)
* Marseille London Experience (1999)
* 3968 CR 13 (2000)
* Occitanista (2002)
* Massilia fait tourner (live-albumi) (2004)
* Oai e libertat (2007)

## Jäsenet
### Nykyiset
* Papet J / Jali (René Mazzarino)
* Moussu T / Tatou (François Ridel)
* Gari Gréù (Laurent Garibaldi)
* Blù
* Janvié
* DJ Kayalik

### Aiemmat
* Lux B (Luc Botté)
* Goatari / Lo Minot

## Aiheesta muualla
* Viralliset kotisivut  (oksitaaniksi)
* MySpace -sivu
Matti Hiltunen

**Matti Hiltunen** voi tarkoittaa ainakin seuraavia henkilöitä:
*Matti Hiltunen (jalkapalloilija)
*Matti Hiltunen (poliitikko)
Stefan Schnabel

**Stefan Schnabel** (2. tammikuuta 1912 Berliini, Saksa &ndash; 11. maaliskuuta 1999 Rogaro, Italia) oli saksalainen näyttelijä.

Stefan Schnabelin isä oli pianisti Artur Schnabel. Schnabel muutti Lontooseen 1933, jossa hän samana vuonna liittyi Old Vic -teatteriin. New Yorkiin Schnabel muutti 1937, jossa hän näytteli radiossa ja liittyi Orson Wellesin Mercury Theatre -näyttelijäryhmään. Ryhmän kanssa hän esiintyi sekä teatterissa että radiossa. Kaikkiaan Schnabel esiintyi uransa aikana yli 3&nbsp;000 radio-ohjelmassa. Toisen maailmansodan aikana hän teki Saksaan suunnattuja propagandalähetyksiä ja palveli Office of Strategic Servicesin alaisuudessa Britanniassa, Saksassa, Alankomaissa ja Ranskassa. Elokuvadebyyttinsä Schnabel teki 1943 elokuvassa *[[Matka kauhuun]]*. Saippuasarja *[[Guiding Light]]issa* hän näytteli 17 vuoden ajan tohtori Stephen Jacksonia. Broadwayllä hänen viimeiseksi näytelmäkseen jäi Andrew Bergmanin kirjoittama *Social Security* vuonna 1986.

## Lähteet
Rasagiliini

**Rasagiliini** on Parkinsonin taudin hoitoon käytetty toisen sukupolven propargyyliamiini. Se on tullut markkinoille 2005, ja sen kauppanimi on **Azilect** muiden geneeristen valmisteiden joukossa. Se lisää dopamiinin pitoisuutta aivoissa estämällä MAO-B-entsyymin toimintaa. Rasagaliinin määritelty vuorokausiannos (DDD) on 1&nbsp;mg.

Toisen sukupolven propargyyliamiinilla tarkoitetaan yhdisteitä, kuten rasagiliinia, jotka estävät selektiivisesti ja palautumattomasti monoamiinioksidaasi B:tä (MAO-B) ja joilla on myös hermoja suojaavia vaikutuksia. Nämä yhdisteet on suunniteltu olemaan tehokkaampia ja turvallisempia kuin aikaisemmat propargyyliamiinit (kuten selegiliini, ensimmäisen sukupolven esimerkki), niillä on vähemmän sivuvaikutuksia ja ne välttävät metaboloitumista amfetamiinijohdannaisiksi.

Syyskuussa 2009 New England Journal of Medicinessä julkaistun tutkimuksen mukaan taudin etenemistä voidaan hidastaa varhain aloitetulla rasagiliini-lääkityksellä. Lääkettä on aiemmin käytetty oireiden lievittämiseen. Tutkimuksessa oli mukana 1&nbsp;100 henkeä 14 maasta.

Lievässä maksan vajaatoiminnassa sen käytössä on noudatettava varovaisuutta, vaikeassa sitä ei voi käyttää.

## Aineenvaihdunta
Rasagiliini metaboloituu lähes täydellisesti maksassa ennen erittymistä. *In vitro* -kokeet osoittavat, että molemmat rasagiliinin metaboliareitit ovat riippuvaisia ​​sytokromi P450 (CYP) -järjestelmästä, ja CYP1A2 on tärkein rasagiliinin metaboliaan osallistuva isoentsyymi joka muodostaa päämetaboliitin (R)-1-aminoindaanin. Tällä metaboliitilla ei ole amfetamiinin kaltaisia ​​vaikutuksia; sen sijaan sillä on neuroprotektiivisia ominaisuuksia soluissa ja eläinmalleissa. Lisäksi rasagaliini hydroksyloituu positiosta 3.

## Lähteet

## Aiheesta muualla
*Parkinsoninfo.fi, Oy H. Lundbeck Ab 2009.
*PubChem: Rasagiline 
*DrugBank: Rasagiline 
*KEGG: Rasagiline 
*ChemBlink: Rasagiline
HMS Crescent

**HMS Crescent** on ollut yhdentoista Britannian Kuninkaallisen laivaston aluksen nimenä.

* Crescent (1643), 14-tykkinen alus
* HMS Crescent (1692), 6-tykkinen polttolaiva
* HMS Crescent (1758), 32-tykkinen viidennen luokan alus
* HMS Crescent (1779), 28-tykkinen kuudennen luokan alus
* HMS Crescent (1784), 36-tykkinen viidennen luokan alus
* HMS Crescent (1810), 38-tykkinen viidennen luokan alus
* HMS Crescent (1854), puinen siipiratasalus
* HMS Crescent (1892), Edgar-luokan panssarikansiristeilijä
* HMS Crescent (1920), varastolaiva 
* HMS Crescent (H48), C-luokan hävittäjä
* HMS Crescent (R16), Cr-luokan hävittäjä
R. J. Reynolds

**Richard Joshua Reynolds** (20. heinäkuuta 1850 – 29. heinäkuuta 1918) oli yhdysvaltalainen liikemies, joka perusti R. J. Reynolds Tobacco Companyn vuonna 1874. Hän syntyi Virginiassa ja työskenteli ensin isänsä palveluksessa. Hän meni vuonna 1905 naimisiin Mary Katherine Smithin kanssa ja sai neljä lasta. Hänen lapsenlapsensa Patrick Reynolds on tupakoinnin vastainen aktivisti.

Camel-savukemerkki perustettiin vuonna 1913. Reynolds kuoli haimasyöpään 1918. 

## Lähteet
Luettelo yli 20 metrin tuloksen saavuttaneista yhdysvaltalaisista kuulantyöntäjistä

Tämä on **luettelo 20 metriä ylittäneistä yhdysvaltalaisista kuulantyöntäjistä.** Kuulantyönnön miesten maailmanennätystä (23,12 metriä) pitää hallussaan yhdysvaltalainen Randy Barnes. 20 metrin rajan kuulantyönnössä rikkoi ensimmäisenä yhdysvaltalainen Bill Nieder 12. elokuuta 1960. 

## Miehet

## Naiset

## Katso myös
* 20 metrin kerho

## Lähteet
* 
* 
* 
* 
* 
* 
* 
* 

### Viitteet
Seututie 309

**Seututie 309** on lyhyt seututie Pirkanmaalla. Seututie alkaa Lempäälän Sääksjärveltä, kulkee Höytämön pohjoispuolelta, ohittaa Vuoreksen sekä Hervannan eteläpuolelta ja päättyy Ruskon teollisuusalueelle. Tien nimi on Lempäälän puolella **Ruskontie** ja Tampereen puolella **Ruskonkehä**. Seututie on mittakaavassaan varsin lyhyt, noin kahdeksan kilometrin pituinen. Täten seututien merkitys on vähäinen, tavallisen paikallistien luokkaa. Tie kulkee hivenen lounaskoillissuuntaisesti mäkisessä ja metsäisessä maastossa. Tie on valtateiden 3 ja 9 suora yhteys noin 10&nbsp;000 asukkaan Vuoreksen sekä noin 25&nbsp;000 asukkaan Hervannan kaupunginosiin. Suunnitelmissa on tien pidentäminen ja kehittäminen Tampereen toisena kehätienä.

Seututietä on rakennettu vaiheittain; nykyisen tien vanhin osuus rakennettiin valtatien 3 liittymän kohdalle 1960-luvulla. Tietä on edelleen jatkettu idässä Hervannantielle 1990-luvulla ja Ruskoon 2010-luvulla.

## Tulevaisuus

Ensimmäisen kehätien ennakoitua suurempien liikennemäärien vuoksi ja lukuisten onnettomuuksien on alettu miettiä ratkaisuja ratkaisuja liikenteen rauhoittamiseksi. Kevyempinä ratkaisuina on ehdotettu muun muassa lisäkaistoja ruuhkaisimmalle ja onnettomuusherkimmälle Sarankulman kohdalle, jossa näkyvyys on heikko tien tekemän mutkan ja mäen vuoksi sekä muuttuvia nopeusrajoituksia. Lisäksi vuonna 2016 valmistunut Rantaväylän tunneli tasaa liikennemääriä.

Pirkanmaan maakuntakaavaan https://maakuntakaava2040.pirkanmaa.fi/hyvaksyminen on merkitty suunnitelma Tampereen toisesta kehätiestä eli nykyisen seututie 309:n jatkamisesta lännessä Sääksjärveltä Tampere-Pirkkalan lentoasemalle ja idässä Hervannasta Lentolaan. Lisäksi on maakuntakaavaan merkitty mahdollinen yhteystarve Vatialasta Tarasteelle.
Nimellä **kehä-2** tunnetun tiehankkeen on suunniteltu olevan merkittävä uudistus vähentämään ruuhkia sekä ylimääräisiä ajokilometrejä. Uuden kehä-2-liikenneväylän on suunniteltu vähentävän jopa 70 000 ajokilometriä / vuorokausi. Suunnitelmien mukaan Tampereen kehä-2 tulee kulkemaan Tampere-Pirkkalan lentoasemalta Lentoasemantieltä Sääksjärven ja Hervannan kautta Kangasalan Lentolaan valtatielle 12. Kokonaisuudessaan Tampereen seudun kehä-2 lentoasemalta Lentolaan olisi noin 23 kilometriä pitkä.

Tie tulee kulkemaan seuraavien kuntien alueella lännestä itään: Pirkkala - Lempäälä - Tampere - Kangasala

Hankkeessa ollaan tien yleissuunnitteluvaiheessa, jossa määritellään tien likimääräinen paikka ja tilantarve sekä suhde ympäröivään maankäyttöön. Kakkoskehän osasta Tampereen Lintuhytistä Kangasalan Saarenmaalle laaditaan parhaillaan tiesuunnitelmaa.

## Lähteet
New Moon (Swallow the Sunin albumi)

**New Moon** on Swallow the Sunin neljäs albumi. Albumi ilmestyi Suomessa 4. marraskuuta 2009. Se ylsi Suomen virallisen listan sijalle 10.

## Kappaleet
# 
# 
# 
# 
# 
# 
# 
# 

## Kokoonpano
### Yhtye
* Mikko Kotamäki – laulu
* Juha Raivio – kitara
* Markus Jämsen – kitara
* Matti Honkonen – basso
* Aleksi Munter – koskettimet
* Kai Hahto – rummut

### Vierailevat muusikot
* Aleah – laulu kappaleessa ”Lights on the Lake (Horror Pt. III)”
* Dan Swanö – taustalaulu kappaleessa ”Falling World”
* Anna Ilveskoski – taustalaulu ja kuiskaukset

## Arvostelut
* AllMusic: 
* Imperiumi.net: 
* Soundi: 
* Sputnikmusic: 

## Lähteet

## Aiheesta muualla
* 
*
River-luokka (hävittäjä)

**River-luokka** oli Kanadan laivaston alusluokka, joka muodostettiin neljästätoista lähes identtisestä Britannian Kuninkaallisen laivaston luovuttamasta A-, C-, D-, E-, F-, G- ja H-luokkien hävittäjästä. Kaksi A-luokan alusta oli Kanadan hallituksen tilaamia ja ne olivat ensimmäiset varsinaisesti Kanadan laivastolle tilatut alukset.

Alukset palvelivat toisessa maailmansodassa saattuetehtävissä Pohjois-Atlantilla. Sodan alussa alusten varustus oli se mikä se oli ollut luovutettaessa, mutta sodan kuluessa niiden varustustasoa muutettiin merkittävästi.

Sodasta selvinneet alukset romutettiin pian sodan jälkeen.

## Lähteet

*
*
*

### Viitteet
Crufts

**Crufts** on The Kennel Clubin järjestämä vuosittainen koiranäyttely Isossa-Britanniassa. Näyttely on maailman suurin, ja siitä on maininta myös Guinnessin ennätysten kirjassa. Näyttelyyn on 2010-luvulla osallistunut vuosittain yli 20&nbsp;000 koiraa

## Historia
Crufts on nimetty perustajansa Charles Cruftin mukaan. Crufts järjesti ensimmäisen nimeään kantavan näyttelyn 1891. Crufts kuoli vuonna 1938, ja hänen vaimonsa myi näyttelyn nimen The Kennel Clubille, joka järjesti seuraavan näyttelyn 1941. Vuonna 1987 näyttely laajennettiin suuren suosion takia nelipäiväiseksi, ja vuonna 1991 näyttely siirrettiin Lontoon Earls Courtista Birminghamin National Exhibition Centreen, jossa näyttely nykyisin järjestetään.

## Näyttely

Näyttely on nelipäiväinen, ja perusnäyttelyn ohella tapahtumassa järjestetään muun muassa tottelevaisuus- ja agilitykilpailuja. Vuoden 2010 näyttelyssä ensimmäisenä päivänä osallistuvat työ- ja paimenkoirat, toisena päivänä terrierit ja ajavat- ja jäljestävät koirat, kolmantena päivänä pienet seurakoirat ja käyttökoirat ja neljäntenä päivänä lintukoirat.

## Best in Show -voittajat
Taulukon ryhmä-sarake viittaa Cruftsin näyttelyn järjestävän Kennel Clubin käyttämään koirarotujen luokittelujärjestelmään, joka poikkeaa muun muassa Suomen Kennelliiton käyttämästä FCI-järjestelmästä.

:*Gundog﻿*: saaliin ilmaisevat, esiinajavat ja/tai noutavat metsästyskoirarodut
:*Hound*: ajokoirat ja vinttikoirat
:*Pastoral*: paimenkoirat
:*Terrier*: terrierit
:*Toy*: pienet seura- ja sylikoirat
:*Utility*: "käyttökoirarotuja", jotka on alun perin jalostettu muihin kuin toisten roturyhmien tehtäviin
:*Working*: vartio- ja palveluskoirat.

## Lähteet

## Aiheesta muualla

*Cruftsin näyttelyn viralliset sivut
*The Kennel Clubin sivut
SBS Eno

**SBS Eno** on enolainen salibandyyn erikoistunut urheiluseura. SBS Eno on Enon Kisa-Poikien itsenäisesti toimiva alaseura.
2019 SBS-ENO palaa vuosien tauon jälkeen kaukaloon uudistuneella joukkueella. Siirsimme sarjatoiminnan FB Factor ry alaisuuteen, Factor tarjoaa meille parhaat olosuhteet lähteä kehittämään toimintaa vanhoja perinteitä kunnioittaen. Joukkueen nimi SFE (Salibandy Factor Eno) kertoo alkaneesta yhteistyöstä.

## Historia

SBS Enon juuret ovat Enon Kisa-Poikien vuonna 1992 aloittamassa ja Uimaharjun Taimen vuonna 1995 aloittamassa salibandytoiminnassa. SBS Eno perustettiin vuonna 1998 yhdistämällä kyseisten seurojen salibandytoiminnat itsenäisesti toimivaksi Enon Kisa-Poikien alaseuraksi. Heti kaudella 1998–1999 SBS Enon B-81-juniorit voittivat ikäluokkansa Suomen mestaruuden.

SBS Enon edustusjoukkue nousi kaudella 1999–2000 Salibandyn miesten I-divisioonaan. Kaudella 2000–2001 joukkue sijoittui neljänneksi ja kaudella 2001–2002 itälohkon kolmanneksi. SBS Enon parhaiden pelaajien siirtyessä liigajoukkueisiin seura tippui II-divisioonaan kaudella 2002–2003.

Kaudella 2010–2011 SBS Enon edustusjoukkue luopui III-divisioonan sarjapaikastaan pelaajapulan ja taustavoimien hiipumisen vuoksi. Seuralla ei ole muita joukkueita, joten seuran toiminta on toistaiseksi päättynyt.

Kaudelle 2011-2012 SBS-Eno Lähtee uusien taustavoimien takaamana jatkamaan Enon salibandy kulttuuria. Joukkue koostuu täysin samasta rungosta joka aiemmin luopui 3 Divisioona paikasta, Tavoitteena on tulevina vuosina nousu takaisin 2-Divisioonaan. Tällä hetkellä Joukkue pelaa 4-Divisioonaa. Nousu 4-divisioonaan kaudelle 2012-2013.

## Seuran kasvatit

Parhaimmillaan SBS Enon entisiä pelaajia on pelannut SM-liigassa yhtä aikaa yhdeksän: Tatu ja Petri Väänänen, Jussi ja Antti Tahvanainen, Matti Turunen Jari Aromaa, Timo Tahvanainen, Jarkko Purmonen ja Henri Lomu. Menestynein on MM-kultaakin voittanut Tatu Väänänen. Yläsarjoissa on pelannut ja valmentanut muitakin SBS Enon kasvatteja.

Pelaajat kaudella 2011-2012

Hyökkääjät

Antti Räty, Joona Korhonen, Pasi Penttinen, Tuomo Marjola, Tatu Romppanen, Mikko Nevalainen, Roman Danilov, Lassi Tahvanainen

Keskushyökkääjät Lauri Aho , Petri Vanninen, Pekka Penttinen ( A )

Puolustajat

Hemmi Ryhänen, Miikka Kuivalainen, Riku Vuori, Tuomas Väänänen ( C ), Jere Räty, Pekka Ignatius

Maalivahti

Henri Vänskä ( MV )

Valmennus

Tommi Nevalainen

Joukkueen Johto

Hemmi Ryhänen,

Riku Vuori,

(Karri Vaakanainen)

## Lähteet

## Aiheesta muualla
* SBS Enon kotisivut
Dan Seymour

**Dan Seymour** (22. helmikuuta 1915 Chicago, Illinois, Yhdysvallat – 25. toukokuuta 1993) oli yhdysvaltalainen näyttelijä. Hän näytteli noin 70 elokuvassa ja 300 televisio-ohjelmassa. Seymourin elokuvien joukkoon kuuluvat muun muassa *[[Myrskyvaroitus]]*, *[[Yö Casablancassa]]*, *[[Kirjava satama (elokuva)|Kirjava satama]]* ja *[[Casablanca (elokuva)|Casablanca]]*, jossa hän näytteli Rick's Cafeen ovimiestä Abdulia. Seymour kuoli sydänkohtaukseen 78 vuoden ikäisenä.

## Filmografia

## Lähteet
Von Schantz

**Von Schantz** on suomalainen aatelissuku. Suomessa suku on hallinnut Sanssinkartanoa Kauhajoella.

Wothon atolli tunnettiin nimellä Schantzin saaret Johan Eberhard von Schantzin mukaan.

## Suvun jäseniä
* Anton Wilhelm von Schantz (1740–1814), everstiluutnantti ja valtiopäivämies
* Berndt Adam Emil von Schantz (1851–1926), maanviljelijä, liikemies, lahjoittaja ja valtiopäivämies, Knut Emil von Schantzin poika
* Carl Constantin von Schantz (1773–1851) everstiluutnantti, Turun kruununmakasiinin hoitaja, Johan Ludvig Runeberg mainitsee hänet Vänrikki Stoolin tarinoissa
* Carl Eberhard von Schantz (1816–1878), kenraalimajuri Venäjän keisarillisessa armeijassa
* Carl Gustaf von Schantz (1896–1954), radioalan pioneeri ja radiotehtailija
* Eric von Schantz (1909–1993), suomenruotsalainen toimittaja
* Erik von Schantz (1877–1962), diplomi-insinööri ja valtiopäivämies, Helsingin Puhelinyhdistyksen toimitusjohtaja 1924–1948, Fabian Wilhelm von Schantzin poika
* Eva Vilhelmina von Schantz (1810–1895), Carl Constantin von Schantzin tytär, kreivi Carl Gustaf Mannerheimin puoliso
* Fabian Wilhelm von Schantz (1838–1910), merikapteeni, kauppias ja valtiopäivämies
* Filip von Schantz (1835–1865), suomalainen kapellimestari ja säveltäjä
* Hedvig von Schantz (1865–1942), suomenruotsalainen runoilija
* Johan Eberhard von Schantz (1802–1880), amiraali, laivasuunnittelija
* Johan Fredrik von Schantz (1836–1907), kenraali Venäjän laivaston amiraliteetissa
* Johannes Eberhard von Schantz (1861–1929), juristi ja virka- ja valtiopäivämies, Filip von Schantzin poika
* Knut Emil von Schantz (1824–1899), upseeri, maanviljelijä ja valtiopäivämies,Carl Eberhard von Schantzin veli 
* Max von Schantz (1922–2007), farmakognosian professori
* Märta von Schantz (1923–2014), suomenruotsalainen lähetystyöntekijä ja opettaja

## Lähteet

## Aiheesta muualla
* Kuusi veljestä upseerina Suomen sodassa, Hakkapeliitta, 20.12.1938, nro 51-52, s. 24, Kansalliskirjaston digitaaliset aineistot